# name
La perspectiva de gènere en la docència universitaria d'Economia i Història

# metadata.dc.description.abstract[].value
La perspectiva de gènere en la docència universitària implica sotmetre a reflexió els conceptes i anàlisi de les corrents acadèmiques dominants, identificar els biaixos de gènere, promoure una interpretació més àmplia i completa de la realitat i afavorir la sensibilització i conscienciació de les i els estudiants. Vol dir, essencialment, una reorganització de continguts, una reflexió sobre els conceptes, models, teories i perspectiva d'anàlisi, així com la introducció de nous casos, exemples pràctics, fonts de referència, etc. Aquest estudi mostra els resultats d'un projecte d'innovació docent que pretén donar les primeres passes per aconseguir la incorporació transversal de la perspectiva de gènere en la docència. L'aplicació del mateix s'ha efectuat en el grau d'Administració i Direcció d'Empreses i el grau de Ciències Polítiques de la Universitat de Barcelona. Es van estudiar els plans docents, es va identificar el biaix sistemàtic en la majoria de les assignatures, es van dissenyar activitats de reflexió i sensibilització i es va proposar un qüestionari de validació de l'aprenentatge. En conjunt es va comptar amb la participació de 480 estudiants. Els resultats mostren que, tot i els avenços aconseguits en termes legals i administratius, la posició i el paper de la dona en l'economia i la història contínua, en general, invisibilitzat. S'aprecia, també, que les dones són més conscients de l'existència de desigualtats i més permeables a les actuacions docents que incorporen reflexions i anàlisi d'aquesta índole. Finalment, s'observa que les accions docents que incorporen la perspectiva de gènere contribueixen a canviar les percepcions de les / us estudiants i tenen efectes positius sobre la seva conscienciació i sensibilització.

# metadata.dc.relation.ispartof[].value
RIDU: Revista d'Innovació Docent Universitària, 2018, vol. 2018, num. 10, p. 92-101

# metadata.dc.rights[].value
cc-by-nc-nd (c) Bartual Figueras, M. Teresa et al., 2018

# metadata.dc.source[].value
Articles publicats en revistes (Economia)

# metadata.dc.title[].value
La perspectiva de gènere en la docència universitaria d'Economia i Història